Die Springbokke se afrigter, Rassie Erasmus, sal vanjaar die Barbarians afrig wanneer hulle op 1 Desember teen Argentinië speel. Die room van internasionale spelers word jaarliks genooi om vir die Baabaas uit te draf.
Loftus Versfeld sal op 6 Oktober stampvol wees wanneer die Bokke teen die All Blacks speel. Die Blou Bulle het gister aangekondig dat al 50 000 kaartjies uitverkoop is vir dié toets in die rugbykampioenskap.
Tien van die Bokke is vrygestel om komende naweek vir hul klub of provinsies te speel. Die twee oorsese spelers is Willie le Roux (Wasps) en Francois Louw (Bath). Plaaslik word die volgende spelers vrygestel: Ross Cronje (Leeus), Marco van Staden en Embrose Papier (Bulle), Thomas du Toit (Sharks) en Wilco Louw, Bongi Mbonambi, Sikhumbuzo Notshe en Damian Willemse (WP).
Die Bulls se Superrugby-afrigter, John Mitchell, het ŉ pos as Engeland se verdedigingsafrigter aanvaar. Mitchell het in Mei verlede jaar as die Bulls se hoofafrigter begin werk.
Drie wedstryde word dié naweek gespeel.
Vrystaat 17:00 Pumas
Sharks 17:15 Leeus
Westelike Provinsie 19:30 Griekwas
In die Pro14-reeks word sewe wedstryde komende naweek afgehandel.
Cheetahs 19:15 Ulster
Cardiff Blues 20:35 Munster
Kings 15:00 Glasgow Warriors
Connacht 18:15 Llanelli Scarlets
Dragons 18:15 Zebre
Leinster 20:35 Edinburgh
Ospreys 20:35 Benetton Treviso
Die fokus verskuif dié week na die Moto GP van Aragon wat in Spanje gejaag word. Marc Marquez spog met ŉ voorsprong van 67 punte op die punteleer.
1 Marc Marquez (Repsol Honda) 221
2 Andrea Dovizioso (Ducati) 154
3 Valentino Rossi (Movistar Yamaha) 151
4 Jorge Lorenzo (Ducati) 130
5 Maverick Vinales (Movistar Yamaha) 124
Die Proteas het gister teen Nieu-Seeland in hul tweede wedstryd van die vierhoekige reeks in Nieu-Seeland gespeel. Die Proteas is met 61 – 37 deur die Silwervarings afgeransel. Die Proteas speel Sondag teen Engeland in Melbourne.
Suid-Afrika se vroue speel vandag in Bridgetown in die tweede eendagwedstryd teen die Windies. Die Proteas het die eerste wedstryd Sondag met 40 lopies gewen. Daar word drie eendagwedstryde gespeel.
Die Amerikaanse Gholfreeks bereik dié week sy klimaks met die Spelerskampioenskap wat in Atlanta gespeel word. Die Fedex-beker loop ook ten einde. Die voorste 30 spelers sal sake in die Spelerskampioenskap uitspook wat ŉ prysgeld van nagenoeg R135 miljoen het. Die seisoen se Fedex-beker, wat terselfdertyd afgehandel word, spog met sy eie pryspot van R150 miljoen vir die wenner.
In Uefa se kampioeneliga is daar gisteraand agt wedstryde gespeel. Van die uitslae lyk só:
Internazionale 2 – 1 Tottenham Hotspur
Free State Stars 0 – 2 Kaizer Chiefs